cyanic-selkie/wikianc huggingface dataset:
ვინი პუჰი (2011 წლის ფილმი)
ვინი პუჰი (ვინი პუჰი) — Walt Disney Animation Studios-ის 2011 წლის ამერიკული ანიმაციური ფილმი, Walt Disney Pictures-ის დისტრიბუციით. იგი ეფუძნება ალან ალექსანდრ მილნის ამავე სახელწოდების მოთხრობების სერიას და წარმოადგენს დისნეის ვინი პუჰის ფრენჩაიზის ნაწილი. იგი არის კინოთეატრებისთვის გამოშვებული „პუჰის“ მეხუთე ფილმი და დისნეის სტუდიების მიერ მილნის ამ მოთხრობების მეორე სრულმეტრაჟიანი ადაპტირება. ჯიმ კამინგზი ახმოვანებს პუჰის და ვეფხვის პერსონაჟებს, ხოლო სხვა როლებს — ტომ ოუტზი, ტომ კენი, კრეიგ ფერგიუსონი, ბად ლაკი და კრისტენ ანდერსონ-ლოპესი. სიუჟეტით, ტყის მაცხოვრებლები მიემართებიან კრისტოფერ რობინის დასახმარებლად, ხოლო პუჰი ერბძვის შიმშილს და თაფლის სურვილს. რეჟისორები არიან სტივენ ჯონ ანდერსონი და დონ ჰოლი. მილნის მოთხრობების ადაპტირებაზე მუშაობდა ბარნი მეტინსონი, პროდიუსერ პიტერ დელ ვეხოს, კლარკ სპენსერის, ჯონ ლესეტერის და კრეიგ სოსტის თანაშემწეობით. ფილმის მთხრობელია ჯონ კლიზი.
ფილმში ჟღერს ექვსი სიმღერა, შესრულებული კრისტენ ანდერსონ-ლოპესის და რობერტ ლოპესის მიერ, ისევე, როგორც ძმები შერმანების „Winnie the Pooh“ ვერსია, შესრულებული ზოუი დეშანელის მიერ. ფილმი ეძღვნება დენ რიდს, რომელიც მუშაობდა ფილმებზე „იმპერატორის ახალი თავგადასავალი“ და „ნახევარქათამა“ და გარდაიცვალა 2010 წლის 25 მაისს. ეს აგრეთვე არის ჰიუელ ჰაუზერის პირველი და ერთადერთი როლი კინოში.
სქოლიო
კატეგორია:უოლტ დისნეის სტუდიების ანიმაციური ფილმები კატეგორია:2011 წლის ანიმაციური ფილმები კატეგორია:ამერიკული ანიმაციური ფილმები კატეგორია:ფილმები ვინი პუჰის შესახებ კატეგორია:2011 წლის ფილმები კატეგორია:2011 წლის ამერიკული ფილმები კატეგორია:Walt Disney Pictures-ის ფილმები
Polyrhachis sophocles
Polyrhachis sophocles — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ძვ. წ. 483
გარდაიცვალნენ
*
ზნედაცემული ანგელოზი (ფილმი)
სიუჟეტი
ფილმის გმირს თავს გადახდება დაუჯერებელი თავგადასავლები დედამიწის ყველაზე ეგზოტიკურ კუთხეებში – და არ აქვს მნიშვნელობა, რომ ეს არის მხოლოდ მსახიობის წარმოდგენა სცენარის კითხვისას.
რესურსები ინტერნეტში
კატეგორია:1993 წლის ქართული ფილმები კატეგორია:ქართულენოვანი ფილმები
შავბალახა
შავბალახა (Leonurus quinquelobatus) — 50-200 სმ-მდე სიმაღლის მრავალწლიანი ბალახოვანი მცენარეა. ღერო მრავალია, დატოტვილი, მახვილწვერიანი. ქვედა ფოთლები მომრგვალო ფორმისაა, გულისებური ძირით, ღრმად თათისებურად 5-7-ნაკვთიანი. ღეროსეული შუა და ზედა ფოთლები ლანცეტა ან ოვალური ფორმისაა. ყველა ფოთოლი ყუნწიანია, ზედა მხარე – მუქი მწვანე, ქვედა – ღია ფერის, ორივე მხარე – მოკლე და რბილბეწვიანი. ყვავილები მოკლეყუნწიანია, მრავალყვავილიან მჭიდრო ჩხროებად შეკრებილი, რომლებიც განლაგებულია კიდემთლიან ან 1-2-კბილიან თანაყვავილის იღლიებში. გვირგვინი ვარდისფერია ან მოვარდისფრო-იისფერი, გარედან – ბანჯგვლიანბეწვიანი. იზრდება მთის ზედა სარტყლამდე რუდერალურ ადგილებში, ბუჩქნარებში. გავრცელებულია მთელ საქართველოში. გავრცელების საერთო არეალი მოიცავს მთელ კავკასიას, ყირიმსა და მცირე აზიის აღმოსავლეთ ნაწილს.
ლიტერატურა
კატეგორია:ორლებნიანნი კატეგორია:ტუჩოსანნი
ლუღერა-სამცაცხვი
დემოგრაფია
2014 წლის აღწერის მონაცემებით სოფელში ცხოვრობს 215 ადამიანი.
სქოლიო
კატეგორია:წალენჯიხის მუნიციპალიტეტის სოფლები
დეკადენტობა
დეკადენტობა (ფრანგ. decadence< გვიანდ. ლათ. decadentia — დაცემა) — XIX საუკუნის ბოლოსა და XX საუკუნის დასაწყისის ევროპულ კულტურაში უიმედობისა და ცხოვრებისაგან განდგომის, ინდივიდუალიზმის განწყობილებათა გამოხატულება.
დეკადენტობა ქადაგებს სამოქალაქო მოტივებისა და პოლიტიკისაგან თავისუფალ ხელოვნებას — „ხელოვნებას ხელოვნებისათვის“. მისთვის დამახასიათებელია უკიდურესი ინდივიდუალიზმი, მისტიციზმი. დეკადენტური განწყობილების გამომხატველი ლიტერატურული მიმდინარეობანია სიმბოლიზმი, ექსპრესიონიზმი, იმპრესიონიზმი, სიურრეალიზმი და სხვ. დეკადენტური ხელოვნების ზოგიერთი თავისებურება გაერთიანებულია ტერმინით მოდერნიზმი. დეკადენტობის მოტივები მრავალი გამოჩენილი ხელოვნის შემოქმედებაში აისახა, თუმცა ყველას შემოქმედება არ შეიძლება ჩაითვალოს დეკადენტურად. დეკადენტური მოტივები ლიტრაში პირველად ფრანგ სიმბოლისტებთან გაჩნდა (პ. ვერლენი, ა. რემბო, ს. მალარმე), რომელთა იდეები და განწყობილებანი შემდგომ განავითარეს საფრანგეთში — პ. ვალერიმ, პ. კლოდელმა, ა. ჟიდმა, მ. პრუსტმა და სხვ.; ინგლისში — დ. გ. როსეტიმ, ო. უაილდმა; გერმანიაში — შ. გეორგემ; იტალიაში — გ. დ’ანუნციომ; ბელგიაში — მ. მეტერლინკმა; ავსტრიაში — ჰ. ჰოფმანსთალმა, რ. მ. რილკემ; რუსეთში — სიმბოლისტმა პოეტებმა (ნ. მინსკი, დ. მერეჟკოვსკი, ზ. გიპიუსი, თ. სოლოგუბი, ვ. ბრიუსოვი, კ. ბალმონტი, ა. ბელი) და ნატურალისტმა პროზაიკოსებმა (მ. არციბაშევი, ა. კამენსკი და სხვ.).
დეკადენტური მოტივები გარკვეულწილად შეიმჩნევა XX საუკუნის დასაწყისის ქართული ლიტერატურაშიც. სასოწარკვეთილებისა და უიმედობის, დაცემულობისა და სულიერი მარტოობის განცდამ თავი იჩინა იმ ქართველ პოეტთა შემოქმედებაში (ალექსანდრე აბაშელი, გალაკტიონ ტაბიძე და სხვ.), რომლებისთვისაც უცხო იყო დეკადენტური მსოფლაღქმა. დეკადენტობის ესთეტიკურ პოზიციებს ნაწილობრივ იზიარებდნენ „ცისფერყანწელები“ (პაოლო იაშვილი, ტიციან ტაბიძე, ვალერიან გაფრინდაშვილი, გიორგი ლეონიძე, კოლაუ ნადირაძე, შალვა აფხაიძე, რაჟდენ გვეტაძე). 20-იანი წლების დასაწყისში დეკადენტობის გავლენის ქვეშ წერდა ტერენტი გრანელი. მიმდინარეობის გავრცელებას ხელი შეუწყო გრიგოლ რობაქიძის ლექციებმა და მხატვრულმა თხზულებებმა. დეკადენტობის გარკვეული გავლენა განიცადეს კონსტანტინე გამსახურდიამ და „აკადემიური მწერლობის კავშირის“ ზოგიერთმა სხვა წარმომადგენელმა.
ლიტერატურა
კატეგორია:მოდერნიზმი კატეგორია:ლიტერატურული მიმდინარეობები
ვენესუელის ყურე
thumb|280px|right|ვენესუელის ყურის მდებარეობა. thumb|280px|[[გუახირის ნახევარკუნძული (მარცხნივ) და ვენესუელის ყურე (ცენტრში), რომელიც მდებარეობს კარიბის ზღვის სამხრეთით.]] ვენესუელის ყურე (Golfo de Venezuela) — კარიბის ზღვის ყურე ვენესუელის ნაპირებთან, გუახირისა და პარაგუანის ნახევარკუნძულებს შორის. ყურის სანაპირო ზოლში მდებარეობს ვენესუელის ორი შტატი — სულია და ფალკონი, სანაპირო ზოლში აგრეთვე მდებარეობს კოლუმბიის დეპარტამენტი გუახირა.
ვენესუელის ყურის სიგრძე შეადგენს დაახლოებით 231 კილომეტრს, სიგანე 98 კილომეტრს, ხოლო სიღრმე 18-დან 71 მეტრამდე. სამხრეთით, ტაბლოსის სრუტის (6,5-22 კმ) მეშვეობით ეს ყურე გამოეყოფა მარაკაიბოს ტბას.
1499 წელს, ეს ადგილები ევროპელებმა აღმოაჩინეს, ექსპედიციას მეთაურობდა ალონსო დე ოხედა, რომელმაც გამოიკვლია სამხრეთ ამერიკის ეს ტერიტორია. ვენესუელის ყურე შედიოდა ესპანეთის იმპერიის შემადგენლობაში, ამ ტერიტორიაზე ვენესუელასა და კოლუმბიას შორის საზღვრები პირველად 1941 წელს გატარდა, ამ ორ სახელმწიფოს შორის ტერიტორიულ წყლებზე დავა ჯერ კიდევ გრძელდება.
ვენესუელის ყურეს გააჩნია სტრატეგიული მნიშვნელობა მთელს კარიბის ზღვაში, აქედან ხორციელდება მარაკაიბოს ტბაში მოპოვებული ნავთობის ექსპორტი.
რესურსები ინტერნეტში
კატეგორია:ვენესუელის ყურეები კატეგორია:კოლუმბიის ყურეები
გუნტის ულმანისი
მინი|200პქ|გუნტის ულმანისი გუნტის ულმანისი (Guntis Ulmanis; დ. 13 სექტემბერი, 1939, რიგა, ლატვია) — ლატვიელი პოლიტიკოსი, ლატვიის რესპუბლიკის პრეზიდენტი 1993-1999 წლებში.
კარლის ულმანისის ძმისწული, 1955 წლამდე დედისმხრიდან პაპის გვარს - რუმპიტისს ატარებდა. ბავშვობა ციმბირში გაატარა გასახლებულმა (გაასახლეს 1941 წელს). რიგაში 1948 წელს დაბრუნდა. 1966 წელს დაამთავრა ლატვიის უნივერსიტეტი, მსახურობდა საბჭოთა არმიაში (1963-1965), მუშაობდა რიგის აღმასკომში, 1966 წელს შევიდა სკკპ-ში, იყო რიგის რაიონის საყოფაცხოვრებო მომსახურების კომბინატის დირექტორი. 1989 წელს სკკპ დატოვა. 1993 წელს სეიმის დეპუტატად იქნა არჩეული ლატვიის გლეხობის კავშირიდან.
სანგაის ეროვნული პარკი
სანგაის ეროვნული პარკი (Parque Nacional Sangay) – ეროვნული პარკი ეკვადორში. მდებარეობს მორონა-სანტიაგოს, ჩიმბორასოს და ტინგურაუას პროვინციების ტერიტორიაზე. 1993 წელს შეიტანეს იუნესკოს მსოფლიო მემკვიდრეობის ძეგლების სიაში, მაგრამ 1992-2005 წწ. იდგა სიიდან ამორიცხვის საფრთხის წინაშე. თუმცა 2005 წელს მსოფლიო მემკვიდრეობის კომიტეტმა თავის 31-ე სესიაზე იგი საფრთხის ქვეშ მყოფი ძეგლების სიიდან ამოიღო.
რესურსები ინტერნეტში
კატეგორია:მსოფლიო მემკვიდრეობის ძეგლები ეკვადორში კატეგორია:ეკვადორის ეროვნული პარკები
თურქეთის ტურიზმი
მინი|250პქ|[[სტამბოლი]] თურქეთში ტურიზმი დამყარებულია ძირითადად ისტორიულ ადგილებზე, ზღვისპირა კურორტებზე ეგეოსისა და ხმელთაშუა ზღვების სანაპიროებზე. 2010 წელს თურქეთს 28.6 მილიონზე მეტი ტურისტი ჰყავდა.
სტამბოლი
სტამბოლი ერთ-ერთი ყველაზე პოპულარული ადგილია ტურისტებისთვის. აქ არის ათასობით სასტუმრო. ის არის ყველაზე დიდი ქალაქი და საკმაოდ დიდი ისტორია აქვს. აქ არის სულთან აჰმედის მეჩეთი (ლურჯი მეჩეთი), აია სოფია, ტოპკაპის სასახლე, გალატას კოშკი და ა.შ. სტამბოლში ასევე არის ერთ-ერთი ყველაზე დიდი სავაჭრო ცენტრი Istanbul Cevahir Mall, რომელიც მსოფლიოს 7 უდიდეს სავაჭრო ცენტრს შორისაა.
თურქეთის კურორტების უმრავლესობა სამხრეთ-დასავლეთ და სამხრეთ სანაპიროებზეა, რომელსაც ჰქვია თურქული რივიერა. ერთ-ერთი ასეთი კურორტია ანტალია _ ხმელთაშუა ზღვის სანაპიროზე. იგი თურქეთის აღიარებული ტურისტული ცენტრია. მთავარი საკურორტო ქალაქებია ასევე ბოდრუმი, ფეტიე, მარმარისი... თურქეთში შეგიძლიათ ნახოთ ეფესოს, ტროას, პერგამონის, ტრაპიზონის ადგილები, ანტიოქიის ეკლესია, კაპადოკია. ანკარა ისტორიული ქალაქია. სწორედ აქ არის ანითკაბირი _ თურქეთის რესპუბლიკის დამაარსებლის ათათურქის მავზოლეუმი.
ტურისტები ძირითადად ჩამოდიან გაერთიანებული სამეფოდან, გერმანიიდან, ისრაელიდან, უკრაინიდან, რუსეთიდან და იაპონიიდან, მაგრამ არც არაბეთის ქვეყნებიდან, ირანიდან, ჩრდილოეთ ამერიკიდან, საფრანგეთიდან და სკანდინავიის ქვეყნებიდან არიან ნაკლები ტურისტები. ბრიტანელი ტურისტები ეგეოსის ზღვის კურორტებზე ამჯობინებენ დასვენებას, როგორებიცაა ბოდრუმი და მარმარისი. გერმანელი და რუსი ტურისტები ისვენებენ ხმელთაშუა ზღვის სანაპიროებზე, მაგალითად ანტალიაში, ხოლო იაპონელი ტურისტები ძირითადად სტუმრობენ სტამბოლს და ისტორიულ ადგილებს, როგორიცაა ეფესო. ესპანელი ტურისტების რაოდენობამ ბოლო წლებში შესამჩნევად მოიმატა. 2007 წელს 200 000 ესპანელი ესტუმრა თურქეთს. ესპანელი დამთვალიერებლების უმეტესობა სტამბოლში ჯავშნის სასტუმროებს და ბევრი მათგანი ნახულობს კაპადოკიას.
2002-2005 წლებში ტურისტების რაოდენობამ 12.8 მილიონიდან 21.2 მილიონამდე მოიმატა, რამაც თურქეთი ტურისტული თვალსაზრისით ტოპათეულში შეიყვანა. 2005 წელს წლიური შემოსავალი იყო 17.5 მილიარდი დოლარი, რამაც ასევე ტოპათეულში მოახვედრა თურქეთი, როგორც მსოფლიოს ერთ-ერთი ყველაზე მაღალი წლიური შემოსავლის მქონე.
რესურსები ინტერნეტში
კატეგორია:თურქეთის ტურიზმი
სათადარიგო მასწავლებელი
სათადარიგო მასწავლებელი — 2011 წლის ამერიკული დრამატული ფილმი, რომელიც ეხება ზოგადი განათლების პრობლემებს. ფილმის მთავარი გმირია ჰენრი ბართსი, რომელიც სათადარიგო მასწავლებელია და ძირითადი მასწავლებლების შემცვლელად დროებით მუშაობს ამერიკის საჯარო სკოლებში. ის ამავდროულად ცდილობს, გამოასწოროს არასრულწლოვანი მეძავი გოგონა.
სქოლიო
კატეგორია:ამერიკული ფილმები კატეგორია:ინგლისურენოვანი ფილმები კატეგორია:2011 წლის ფილმები კატეგორია:დრამატული ფილმები კატეგორია:ფილმები სკოლის შესახებ
ვალერია ნოვოდვორსკაია
ვალერია ნოვოდვორსკაია (Валерия Новодворская; დ. 17 მაისი, 1950, ბარანოვიჩი, ბელორუსიის სსრ — გ. 12 ივლისი, 2014, მოსკოვი, რუსეთი) — რუსი პოლიტიკური მოღვაწე, დისიდენტი, ადამიანის უფლებათა დამცველი, დამოუკიდებელი ჟურნალისტი, ვიდეობლოგერი, ლიბერალური პარტიების „დემოკრატიული კავშირისა“ და „დასავლური არჩევანის“ დამაარსებელი.
ბიოგრაფია
ვალერია ნოვოდვორსკაია დაიბადა 1950 წლის 17 მაისს ქალაქ ბარანოვიჩში, ბელორუსიის სსრ, რომელშიც, როგორც ნოვოდვორსკაიამ თქვა, მისი მშობლები არდადეგებზე იყვნენ მის ბებიასთან და ბაბუასთან. დედა ექიმი იყო, მამა — ინჟინერი.
9 წლის ასაკში საცხოვრებლად მოსკოვში გადავიდა. 1968 წელს სკოლა დაამთავრა ვერცხლის მედალზე. შემდეგ სწავლობდა მოსკოვის უცხო ენების ინსტიტუტში, ფრანგული ენის განხრით, სპეციალობით „თარჯიმანი და პედაგოგი“. 1 წლის შემდეგ საფუძველი ჩაუყარა იატაკქვეშა სტუდენტურ ორგანიზაციას, რომელშიც განიხილებოდა კომუნისტური რეჟიმის შეირაღებული გზით დამხობის აუცილებლობა.
1969 წელს დაპატიმრებულ იქნა სსრკ-ის სახელმწიფო უშიშროების კომიტეტის (სუკი) მიერ ანტისაბჭოთა აგიტაცია-პროპაგანდის ბრალდებით, ჩეხოსლოვაკიაში საბჭოთა ჯარების შეყვანის თაობაზე საპროტესტო პროკლამაციების გავრცელების გამო.
1970– 1972 წ. იმყოფებოდა სპეცსაავადმყოფოში იძულებით მკურნალობაზე დიაგნოზით „შიზოფრენია, პარანოიდალური ქცევები“.
1972 წელს მონაწილეობდა იატაკქვეშა გამოცემათა ტირაჟირება-გავრცელებაში.
1973– 1975 წლებში მუშაობდა საბავშვო სანატორიუმის პედაგოგად.
1975– 1990 წლებში მუშაობდა სამედიცინო ლიტერატურის თარჯიმნად მოსკოვის მე-2 სამედიცინო ინსტიტუტში.
1977– 1978 წლებში ცდილობდა შეექმნა იატაკქვეშა პოლიტიკური პარტია სკკპ-სთან საბრძოლველად.
1977 წ. დაამთავრა მოსკოვის საოლქო პედაგოგიური ინსტიტუტის უცხო ენათა ფაკულტეტი.
1978 წ. „მშრომელთა თავისუფალ პროფესიათაშორისი გაერთიანების“ ერთ-ერთი დამაარსებელია. იდევნებოდა არაერთგზის სახელისუფლო სტრუქტურებისაგან: არაერთხელ განათავსეს ფსიქიატრიულ საავადმყოფოებში, სისტემატიურად იბარებდნენ დაკითხვებზე, არაერთგზის გაიჩხრიკა მისი ბინა.
1978, 1985, 1986 წლებში გაასამართლეს დისიდენტური მოღვაწეობისათვის.
1984– 1986 წ. დაუახლოვდა პაციფისტური მოძრაობის „ნდობა“ წევრებს.
1987– 1991 წ. იყო მოსკოვში ანტისაბჭოთა მიტინგების ორგანიზატორი, რისთვისაც დაკავებულ იქნა მილიციის მიერ და მიესაჯა აღკვეთის ღონისძიება ადმინისტრაციული წესით, სულ 17-ჯერ.
1988 წ. პარტია „დემოკრატიული კავშირის“ ერთ-ერთი დამაარსებელი.
1988 წ. რეგულარულად აქვეყნებს პუბლიკაციებს მოსკოვის დემოკრატიული კავშირის არალეგალურ გაზეთში „თავისუფალი სიტყვა“, 1990 წ. ეს გამომცემლობა აქვეყნებს მისი პუბლიკაციების კრებულს.
1991– 1995 წ. ნოვოდვორსკაიას წინააღმდეგ აღძრული იყო სისხლის სამართლის საქმეები, რომლებიც გაუქმებულ იქნა დანაშაულის შემცველი ელემენტების არარასებობის გამო.
1992 წ. საქართველოს პრეზიდენტმა ზვიად გამსახურდიამ ვალერია ნოვოდვორსკაიას საქართველოს მოქალაქეობა მიანიჭა (პარალელურად დანიშნა მრჩევლად ადამიანის უფლებათა დაცვის საკითხებში).
1992 წ. ნოვოდვორსკაიამ და დემოკრატიული კავშირის წევრთა ნაწილმა დააფუძნეს ორგანიზაცია „რუსეთის დემოკრატიული კავშირი“.
1993 წ. რუსეთის პრეზიდენტ ბორის ელცინის ბრძანებულების, რუსეთის ფედერაციის უმაღლესი საბჭოს დათხოვნის თაობაზე, იყო ერთ-ერთი პირველი, ვინც მხარი დაუჭირა ამ ბრძანებულებას. აწყობდა ელცინის მხარდასაჭერ მიტინგებს.
1994 წ. მონაწილეობდა პარტია „რუსეთის დემოკრატიული არჩევანის“ დამფუძნებელ ყრილობაზე.
1995 წ. რუსეთის ფედერაციის გენერალური პროკურატურის მიერ მის წინააღმდეგ აღძრულ იქნა სისხლის სამართლის საქმე გაზეთში „ახალი არჩევანი“ გამოქვეყნებული სტატიის გამო, ამავე წელს პროკურატურამ საქმე შეწყვიტა საქმეში დანაშაულის ელემენტების არარსებობის გამო.
1995 წ. მოსკოვის პროკურატურის მიერ ხელახლა იქნა აღძრული სისხლის სამართლის საქმე, ამჯერად, ნოვოდვორსკაიას მიერ პიკეტზე გამოტანილი ფურცლის გამო. მოგვიანებით, პროკურატურამ ეს საქმეც დახურა, ფურცელზე დანაშაულის ელემენტების არარსებობის გამო.
1995 წ. მე-2 მოწვევის რუსეთის დუმის არჩევნებში ეკონომიკური თავისუფლების პარტიის სიით იღებდა მონაწილეობას, რომელშიც დამარცხდა.
1996 წ. სახელმწიფო დუმის დეპუტატის კონსტანტინე ბოროვოის თანაშემწე.
2008 წ. ლიტვის ინტერესთა დაცვისათვის დაჯილოვდა რაინდის ჯვრით.
თავისუფლად ფლობდა ინგლისურ და ფრანგულ ენებს. კითხულობდა იტალიურ და გერმანულ ენებზე, ესმოდა ბელარუსული ენა.
გარდაიცვალა 2014 წლის 12 ივლისს, მარცხენა ტერფის ფლეგმონით, გართულებული სეფსისით. როგორც ცნობილია, სიკვდილი გამოიწვია ინფექციურ-ტოქსიკურმა შოკმა.
სქოლიო
კატეგორია:რუსი ჟურნალისტები კატეგორია:დაბადებული 17 მაისი კატეგორია:დაბადებული 1950 კატეგორია:გარდაცვლილი 12 ივლისი კატეგორია:გარდაცვლილი 2014
ვალდის ზატლერსი
ვალდის ზატლერსი (Valdis Zatlers, დ. 22 მარტი, 1955, ლატვია) — ლატვიის პრეზიდენტი 2007-2011 წლებში.
ბიოგრაფია
სწავლობდა რიგის 50-ე სკოლაში. 1979 წელს დაამთავრა რიგის სამედიცინო ინსტიტუტი. 1990-1991 წლებში იყო ექვსთვიან სტაჟირებაზე იელისა და სირაკიუსის უნივერისტეტებში. 1979-1985 წლებში იყო ექიმ-ტრამვატოლოგ-ორთოპედი რიგის მეორე საავადმყოფოში. 1986 წელს მონაწილეობა მიიღო ჩერნობილის კატასტროფის სალიკვიდაციო სამუშაოებში.
2005 წლიდან ლექციებს კითხულობდა რიგის უნივერსიტეტში. 2007 წელს აირჩიეს ლატვიის პრეზიდენტად.
ჰყავს მეუღლე და სამი შვილი.
რესურსები ინტერნეტში
კატეგორია:ლატვიის პრეზიდენტები კატეგორია:დაბადებული 1955 კატეგორია:დაბადებული 22 მარტი
აპრილი 2010
აპრილი - 2010 წლის მეოთხე თვეა. დაიწყო ხუთშაბათს და დამთავრდა 30 დღის შემდეგ პარასკევს.
პორტალი:ახალი ამბები
04
არაგორნი
არაგორნ II, ძე არათორნისა (Aragorn) — პერსონაჟი ჯ.რ.რ. ტოლკინის ლეგენდარიუმში. ძირითადად, ფიგურირებს რომანში „ბეჭდების მბრძანებელი“.
ცხოვრება
მეორე დღეს არაგორნმა პირველად იხილა არუენი, რომელიც შუაველში ლორიენიდან დაბრუნდა. მშვენიერება მისი ლუთიენის ტოლფასიც კი იყო. არაგორნს იგი შეუყვარდა, მაგრამ იცოდა, რომ ელრონდი მათი კავშირის წინააღმდეგი იქნებოდა - ვინაიდან არუენი ვერ გაწირავდა საკუთარ უკვდავებას, ვალართა დიდ ძღვენს, რომელიც ყველა ელფს ერგო.
წინ მრავალი გამოსაცდელი წელი ელოდა. არაგორნმა დატოვა შუაველი და მოიარა შუახმელეთი. მივიდა რუნამდე აღმოსავლეთით და ჰარადამდე სამხრეთით, დაბნელებული ნაკადულის კარიბჭით - მორიაში და მორდორის მცირე ნაწილიც იხილა. მესამე ეპოქის 2956 წელს მან გაიცნო განდალფ რუხი და დამეგობრებულები ერთად მოგზაურობდნენ.
2980 წელს არაგორნი დაბრუნდა შუაველში და კვლავ შეეცადა, განემტკიცებინა საკუთარი პოზიცია არუენთან მიმართებაში, მაგრამ ელრონდმა მიუგო, რომ არუენი მხოლოდ გონდორისა თუ არნორის მეფეს თუ გაჰყვებოდა. მაშინ არაგორნმა კვლავ დატოვა ადგილები, სადაც აღიზარდა.
იგი ეწვია დედას ერიადორში, მაგრამ გილრაენი აღელვებული იყო, ვინაიდან გრძნობდა წყვდიადის მოახლოებას და სიკვდილსაც. არაგორნმა სცადა მისი დამშვიდება, მაგრამ პასუხად მიიღო „დუნედაინებმა ჩემგან იმედი მიიღეს, მაგრამ ჩემთვის იმედი არ დამიტოვებია“. იგი გარდაიცვალა 3007 წლის გაზაფხულამდე.
30 სექტემბერს მან მოისმინა, რომ ჰობიტებზე ტომ ბომბადილმა იზრუნა და ისინი აღმოსავლეთის გზას გაუდგნენ. ამიტომ არაგორნი ჩავიდა სერში და მათ სწორედ იქ ელოდებოდა. სწორედ მან გადაარჩინა ისინი ნაზგულებისგან. ხოლო ფუნდუკ „ყალყზე შემდგარი პონის“ პატრონმა ფროდოს გადასცა წერილი, სადაც ეწერა ბილბოს მიერ დატოვებული იდუმალი ლექსი გონდორის მომავალი ხელმწიფის შესახებ, ერთგვარი წინასწარმეტყველება მასზე.
თავდაპირველად არაგორნი არ იჩენდა დიდ აქტიურობას, მაგრამ დროთა განმავლობაში ნათელი ხდებოდა, რომ მას სულ უფრო მეტად ესმოდა, რაოდენ მნიშვნელოვანია ის, რომ სწორედ იგი იყო გონდორის კანონიერი მემკვიდრე. ბეჭდის ომის მთელი დარჩენილი პერიოდი მან დაუთმო მეგობრებზე, საკუთარ ხალხზე ზრუნვას და მტრის ძალებთან ღირსეულ შერკინებას.
არუენი მასთან ერთად საბოლოოდ გახდა გონდორისა და არნორის გაერთიანებული სამეფოების დედოფალი. მოგვიანებით, არაგორნმა (იგივე მეფე ელესარმა) თავად გააცილა მეგობრები და დაუბრუნდა გონდორს.
გარდა სხვადასხვა სამართლიანი რეფორმისა, მან არ დაივიწყა ჰობიტებიც და მაზრა იქცა თავისუფალ მიწად, რომელსაც ჩრდილოეთი იცავდა. მოგვიანებით, ჰობიტები მერი და პიპინი დასახლდნენ გონდორში და იქ არაგორნთან, უკანასკნელის გარდაცვალებამდე მსახურობდნენ.
მეოთხე ეპოქის 120 წელს ელესარმა იგრძნო, რომ მისი დღეებიც წარმავალი იყო და სამეფო გვირგვინი თავის ძე ელდარიონს გადასცა. არუენი მასთან გარდაცვალებამდე დარჩა. არაგორნ II 210 წლის ასაკში აღესრულა.
რესურსები ინტერნეტში
კატეგორია:ბეჭდების მბრძანებლის პერსონაჟები კატეგორია:დუნედაინების ბელადები კატეგორია:გონდორის მმართველები კატეგორია:არნორის მეფეები კატეგორია:შუახმელეთის მმართველები
Figuren in Tolkiens Welt Middle-earth characters
Polyrhachis sparaxes
Polyrhachis sparaxes — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
საბრინა კარპენტერი
საბრინა ანლინ კარპენტერი (Sabrina Annlynn Carpenter; დ. 11 მაისი, 1999 წელი, ლეიჰის ველი, პენსილვანია, აშშ) - ამერიკელი მომღერალი და მსახიობი.
ადრეული ცხოვრება
კარპენტერი დაიბადა 1999 წლის 11 მაისს, ლეიჰის ველში, პენსილვანია, დევიდ და ელიზაბეტ კარპენტერის ქალიშვილი, ის გაიზარდა მის სამ უფროს დასთან ერთად; სარა, შენონი,  და ნახევარ და კაილა. ის არის მსახიობი ნენსი კარტრავიტის დისშვილი. კარპენტერს საშინაო სწავლება დაუწყეს და YouTube- ზე ვიდეოების განთავსება დაიწყო, სადაც იგი სიმღერას 10 წლის ასაკში ასრულებდა. მამამისმა ააშენა მეწამული ჩამწერი სტუდია, რომ მუსიკისადმი გატაცება გაეზარდა მისთვის. მან მესამე ადგილი დაიკავა სიმღერის კონკურსში, რომელსაც ატარებდა მაილი საირუსი, სახელწოდებით The Next Miley Cyrus Project. მინი|საბრინა 2018 წელს
კარიერა
კარპენტერის სამსახიობო დებიუტი შედგა კრიმინალურ სერიალში "სამართალი და წესრიგი: სპეციალური მსხვერპლთა განყოფილება" და პირველად მიიღო აღიარება სატელევიზიო სერიალში "გუდვინის თამაშებში" ქლოი გუდვინის ახალგაზრდა ვერსიის განმეორებით როლში მას შემდეგ, რაც მან მიაღწია თავის მიღწევას, მაიას ჰარტის როლში ითამაშა დისნეის არხის სერიალში Girl Meets World 2014-2017 წლებში. კარპენტერმა ითამაშა მხატვრულ ფილმებში რქები (2013) და The Hate U Give (2018), ასევე ჯენი ითამაშა როგორც დისნეის არხის ორიგინალური ფილმის თავგადასავლები ძიძებში (2016). როგორც ხმოვანი მსახიობი, მას განმეორებითი როლი ჰქონდა პრინცესა ვივიანზე Disney Channel- ის ანიმაციურ სერიალში Sofia the First 2013 წლიდან 2018 წლამდე და მან ხმა გაუკეთა Melissa Chase- ს Disney XD ანიმაციურ სერიალში Milo Murphy's Law 2016-2019 წლებში. 2014 წელს კარპენტერმა ხელი მოაწერა Hollywood Records-სთან და მისივე სადებიუტო EP, Can't Blame a Girl for Trying ამავე წელს გამოვიდა ამავე სახელწოდების სადებიუტო სინგლი. მან სადებიუტო ალბომი Eyes Wide Open გამოუშვა 2015 წელს და მას შემდეგ გამოუშვა კიდევ სამი სტუდიური ალბომი: Evolution (2016), Singular: Act I (2018) და Singular: Act II (2019). ჰოლივუდური ჩანაწერებიდან წასვლის შემდეგ, კარპენტერმა ხელი მოაწერა Island Records-სთან და მან 2021 წლის 22 იანვარს გამოუშვა პირველი სიმღერა ლეიბლით "Skin". საბრინას დებიუტი შედგა ბროდვეიში, როგორც Cady Heron ფილმში Mean Girls, 2020 წლის 10 მარტს და მას ჰქონდა შეზღუდული სერია, რომელიც დასრულდა 7 ივნისს. ამასთან, COVID-19 პანდემიის გამო, ბროდვეის ყველა კინოთეატრი დაიხურა 12 მარტს და აღარ გაიხსნა 2021 წლის დასაწყისამდე, რითაც მისი მოკლევადიანი მონაკვეთი შემცირდება. კარპენტერი აპირებდა შოუში დაბრუნებას, როდესაც პანდემია დასრულდებოდა, მაგრამ 2021 წლის 7 იანვარს გამოცხადდა, რომ წარმოება აღარ გაიხსნებოდა. 2020 წლის აპრილში კარპენტერი გამოჩნდა საქველმოქმედო ვერსიაში JP Saxe და Julia Michaels- ის "If the World Is Ending", რომელიც მხარს უჭერდა ექიმებს საზღვრებს გარეთ COVID-19 პანდემიაში. 2020 წლის 24 ივლისს კარპენტერმა გამოუშვა სინგლი "Let Me Move You" ნეტფლიქსის ფილმიდან "Work It", რომელიც მან ასევე ითამაშა და აღმასრულებელი დირექტორი იყო. 2020 წლის სექტემბერში იგი მონაწილეობდა "Wow" - ის რემიქსზე შვედ მომღერალ ზარა ლარსონთან ერთად. 2021 წლის იანვარში კარპენტერმა გამოუშვა სინგლი "Skin", რომლის დებიუტი შედგა 48-ე ნომერზე და გახდა საბრუნას პირველი Billboard Hot 100 ჩანაწერი. სიმღერა მოქმედებს, როგორც კარპენტერის პირველი გამოცემა Island Records- თან, ჰოლივუდური ჩანაწერებიდან მისი წასვლის შემდეგ. საბრინა კარპენტერი აღწერილია, როგორც "თინეიჯერი პოპის" მომღერალი, რომელმაც შეისწავლა სხვა ჟანრები სხვადასხვა ალბომში, მათ შორის პოპი, ფოლკ პოპ, აკუსტიკური და ქანთრი Eyes Wide Open. ევოლუცია მოიცავს ჟანრებს, როგორიცაა ელექტროპოპი და ჰაუს მუსიკა. სინგულარი: მოქმედება I და სინგულარული: მოქმედება II გადაეშვა "უფრო სექსუალურ" ჟანრებში და ლირიკულ შინაარსში, მათ შორისაა ცეკვა-პოპი, ტრაპი, ჰიპ-ჰოპი და R&B. დისნეის ინსაიდერთან ინტერვიუში კარპენტერმა მუსიკალურ გავლენაზე კრისტინა აგილერა, ადელი და რიანა მოიყვანა. მან ასევე მოიყვანა უიტნი ჰიუსტონი და ეტა ჯეიმსი, როგორც ადრეული მუსიკალური გავლენა Refinery- სთვის მიცემულ ინტერვიუში. მან შთაგონება მიიღო ტეილორ სვიფტისა და ლორდის კომპოზიციებისგან.
სქოლიო
კატეგორია:დაბადებული 11 მაისი კატეგორია:დაბადებული 1999 კატეგორია:ამერიკელი მომღერლები კატეგორია:XX საუკუნის ამერიკელი მომღერლები კატეგორია:XXI საუკუნის ამერიკელი მომღერლები კატეგორია:პოპ-მუსიკა
ბენიამინ ბენ-ელიზერი
ბენიამინ (ფუად) ბენ-ელიზერი (არაბ.: بنيامين بن إليعازر‎, ივრით. ‏בנימין בן אליעזר‏‎; დ. 1936 წლის 12 თებერვალი, ბასრა, ერაყის სამეფო - 2016 წლის 28 აგვისტო, თელ-ავივი, ისრაელი)— ისრაელის სახელმწიფო მოღვაწე და პოლიტიკოსი, გენერალი, ლეიბორისტული პარტიის ლიდერი. 1984 -დან 2014 წლამდე იყო ქნესეთის წევრი და სხვადასხვა დროს  ეკავა ისრაელის  მრეწველობის, ვაჭრობისა და შრომის, თავდაცვის მინისტრის და ვიცე პრემიერის პოსტები.
ბიოგრაფია
ბენიამინ ბენ-ელიზერი წარმოშობით ერაყელი ებრაელების ოჯახიდან გახლდათ. ის ფლობდა ებრაულ, არაბულ და ინგლისურ ენებს.
1950 წელს მისი ოჯახი გადასახლდა ისრაელში. 1954 წელს მობილიზებული იყო ცაჰალის (ისრაელის ოფიციალური არმია) გოლანის ბრიგადაში. 1958 წელს მიიღო ოფიცრის წოდება. დაამთავრა ისრაელის თავდაცვის ძალების სარდლობისა და შტაბის კოლეჯი, ასევე ისრაელის ეროვნული თავდაცვის კოლეჯი. ექვსდღიანი ომის დროს მეთაურობდა შაკედის სპეციალურ შენაერთს.
1999 – დან 2001 წლამდე, ეჰუდ ბარაკის მთავრობაში, მან დაიკავა ვიცე – პრემიერისა და ისრაელის კომუნიკაციების მინისტრის პოსტები, ამავე დროს, 2000 – დან 2001 წლამდე იყო მშენებლობის მინისტრი; შეიმუშავა პალესტინის ტერიტორიების დაყოფის გეგმა.
2001 წელს, ეჰუდ ბარაკის არჩევნებში დამარცხებისა და გადადგომის შემდეგ, იგი პარტიასთან ერთად შეუერთდა არიელ შარონის კოალიციას, რომელმაც იგი დანიშნა თავდაცვის მინისტრად. ხსენებული პოსტი  2002 წლამდე ეკვა. გადადგა პრემიერ მინისტრთან მომდევნო წლის ბიუჯეტთან დაკავშირებით გამოწვეული უთანხმოების გამო. ამ მოვლენების პარალელურად მან თავი დაასახელა ლეიბორისტული პარტიის ლიდერის პოსტზე, შიმონ პერესის ნაცვლად, სადაც მან მცირე უპირატესობით დაამარცხა ქნესეთის ყოფილი თავმჯდომარე აბრაამ ბურგი. 2003 წლის ქნესეთის არჩევნების წინა დღეს ჩატარდა  ავოდის პარტიის ხელმძღახალი ს ახალი არჩევნები. შედეგად ბენ-ელიზერი  ამრამ მიცნამ დაამარცხა.
2005 წლის 10 იანვარს  ლეიბორისტული პარტია შეუერთდა შარონის მთავრობას და ბენ-ელიეზერი დაინიშნა ეროვნული ინფრასტრუქტურის მინისტრად. იმავე წლის სექტემბერში პარტიის ლიდერის პოსტის არჩევნების შემდეგ, რომელშიც ამირ პერეცმა გაიმარჯვა, ავოდამ დატოვა სამთავრობო კოალიცია და არიელ შარონმა დანიშნა ვადამდელი არჩევნები. ეჰუდ ოლმერტის ახალ მთავრობაში, 2006 წლის 4 მაისს, იგი კვლავ დააწინაურეს და  ეროვნული ინფრასტრუქტურის მინისტრად დანიშნეს. 2009 წელს შექმნილ ბენიამინ ნეთანიაჰუს მთავრობაში მან მიიღო მრეწველობისა და ვაჭრობის მინისტრის პოსტი, რომელსაც  2011 წლამდე იკავებდა.
2013 წელს იგი ხელახლა აირჩიეს ქნესეთში, მაგრამ ჯანმრთელობის მიზეზების გამო  თანამდებობა დატოვა 2014 წლის დეკემბერში. 2014 წელს ის განიხილებოდა, როგორც ისრაელის პრეზიდენტობის შესაძლო კანდიდატი, მაგრამ ბრძოლა შეწყვიტა მას შემდეგ, რაც მის წინააღმდეგ გაჩნდა კორუფციული ბრალდებები.
გარდაცვალება
2016 წლის 28 აგვისტოს ნაშუადღევს, ბენიამინ  ბენ-ელიზერი თელ-ავის სურასკის სამედიცინო ცენტრში გარდაიცვალა  80 წლის ასაკში თირკმლის დაავადების შედეგად გამოწვეული გართულებებისგან.
ოჯახი
ბენიამინ ბენ-ელიზერი ჰყავდა მეუღლე და ხუთი შვილი.
სქოლიო
კატეგორია:დაბადებული 12 თებერვალი კატეგორია:დაბადებული 1936 კატეგორია:გარდაცვლილი 28 აგვისტო კატეგორია:გარდაცვლილი 2016 კატეგორია:ისრაელის პოლიტიკოსები კატეგორია:ქნესეთის დეპუტატები კატეგორია:ისრაელის სამხედრო მოღვაწეები
ხარკივის ვასილი დოკუჩაევის ეროვნული აგრარული უნივერსიტეტი
ხარკივის ვასილი დოკუჩაევის ეროვნული აგრარული უნივერსიტეტი ― IV დონის სახელმწიფო უმაღლესი საგანმანათლებლო დაწესებულება ხარკივის რაიონში, უკრაინაში. უნივერსიტეტი უკრაინის განათლებისა და მეცნიერების სამინისტროს დაქვემდებარებაშია.
სქოლიო
კატეგორია:1816 წელს დაარსებული საგანმანათლებლო დაწესებულებები კატეგორია:1816 წელს დაარსებულები უკრაინაში კატეგორია:უკრაინის ეროვნული უნივერსიტეტები
ტყის პიტნა
ტყის პიტნა (Mentha longifolia) — 30-150 სმ სიმაღლის მრავალწლიანი ბალახოვანი მცენარეა. ყლორტები მეტ-ნაკლებად დაფარულია ქეჩისებური მარტივი ბეწვით. ღერო სწორია, მარტივი ან დატოტვილი. ფოთლები მჯდომარეა, მოგრძოკვერცხისებურიდან ლანცეტამდე, სუსტად გამოსახული ფრთისებური ძარღვებით. ყვავილები შეკრებილია გრძელ, მჭიდრო, ზოგჯერ წყვეტილ ცილინდრული ფორმის თავთავისებურ ყვავილედებად ან მეტწილად – საგველასებურ ყვავილედებად. გვირგვინი ლილისფერია, ხორცისფერ – წითლამდე. იზრდება ტყისპირებში, ველობებსა და ბუჩქნარებში, მდინარეთა და არხების ნაპირებზე, ტენიან მდელოებზე. გავრცელებულია მთელ საქართველოში. გავრცელების საერთო არეალი მოიცავს მთელ კავკასიას, ცენტრალურ და სამხრეთ ევროპას, ციმბირს, შუა აზიასა და ჩრდილოეთ აფრიკას.
ლიტერატურა
კატეგორია:ორლებნიანნი კატეგორია:ტუჩოსანნი
ძვ. წ. 481
გარდაიცვალნენ
*
მერი I
მერი I (Mary I) შეიძლება იყოს:
ელ-ფაიუმი
ელ-ფაიუმი (الفيوم) — ქალაქი ეგვიპტეში. ელ-ფაიუმის მუჰაფაზის ადმინისტრაციული ცენტრი. მის სიახლოვეს მდებარეობს ფაიუმის ოაზისი. ქალაქი 130 კილომეტრითაა დაცილებული ქვეყნის დედაქალაქ კაიროს. მოსახლეობის რაოდენობა 2006 წლის მიხედვით 315 940 ადამიანს შეადგენდა.
სქოლიო
კატეგორია:ეგვიპტის ქალაქები კატეგორია:ელ-ფაიუმის მუჰაფაზა
გარდაბნის თბოელექტროსადგური 2
გარდაბნის თბოელექტროსადგური 2 — კომბინირებული ციკლის თბოელექტროსადგური საქართველოში, გარდაბნის მუნიციპალიტეტში, ქალაქ გარდაბანთან. სადგურის დადგმული სიმძლავრეა 230 მეგვტ. წელიწადში გამოიმუშავებს 1,3 მილიარდ კვტ·სთ-მდე ელექტროენერგიას. გამოირჩევა მაღალი ეფექტიანობითა და გარემოს დაცვითი ტექნოლოგიით; თითქმის ორჯერ უფრო ნაკლებ გაზს მოიხმარს და უფრო ეკონომიურია, ვიდრე საქართველოში ბუნებრივ აირზე მომუშავე ძველი ენერგობლოკები. აღჭურვილია თანამედროვე ტიპის „General Electric“-ის გაზისა და ორთქლის ტურბინებით და გენერატორებით.
თბოელექტროსადგური პირველია საქართველოში, რომელიც ინოვაციური, ე.წ. „ნულიდან გაშვების“ ფუნქციითაა აღჭურვილი, რაც ქვეყნის ელექტროსისტემაში საგანგებო მდგომარეობის შემთხვევაში, დროის მოკლე პერიოდში, სისტემისთვის ელექტროენერგიის მიწოდებას და ნულიდან აღდგენას გულისხმობს.
თბოელექტროსადგურის სამშენებლო ფაზა 2018 წლის თებერვლიდან 2019 წლის დეკემბრამდე გრძელდებოდა. გაიხსნა 2020 წლის 17 იანვარს. ექსპლუატაციაში შევიდა 2020 წლის მარტში, მას შემდეგ, რაც სემეკ-მა გასცა წარმოების ლიცენზია. აშენდა საქართველოს ნავთობისა და გაზის კორპორაციის 180 მილიონამდე აშშ დოლარის ინვესტიციით.
შპს „გარდაბნის თბოსადგური 2“
გარდაბნის თბოელექტროსადგური 2-ის მფლობელია შპს „გარდაბნის თბოსადგური 2“, რომელიც საქართველოს ნავთობისა და გაზის კორპორაციის შვილობილი კომპანიაა.
სქოლიო
კატეგორია:საქართველოს თბოელექტროსადგურები კატეგორია:გარდაბნის მუნიციპალიტეტი
Polyrhachis spengeli
Polyrhachis spengeli — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ძვ. წ. 480
გარდაიცვალნენ
*
სიმინდის ულვაში
სიმინდის ულვაში ნედლ მდგომარეობაში ოქროსფერ-ყვითელია, რომელიც 20 სმ-მდ სიგრძისა და დახლართულ ძაფებს ჰგავს, გაშრობის შემდეგ ზანგელა  ყვითელი ხდება. ტაროს მარცვლებს მას აცლიებენ რძისებრ სიმწიფის ხანში, სექტემბერ-ოქტომბერში.ნედლეულს შლიან თხელ ფენად და აშრობენ ჩრდილში ან სხვენზე. მისი შენახვა შეიძლება მშრალ ადგილას მხოლოდ ხუთ-ექვს თვემდე, შემდეგ უვარგისი ხდება. ის შეიცავს C, K ვიტამინს, საპონინებს და სხვა. იხმარება როგორც შარდმდენი საშუალება, შარდკენჭოვანი  დაავადებების, ნაღვლის ბუშტის  სადინარებისა და  ღვიძლის დაავადებების დროს. აქვს სისხლდენის შეჩერების უნარი.
ლევანის ტბა
ლევანის ტბა — მყინვარული ტბა საქართველოში, ახალქალაქის მუნიციპალიტეტში. მდებარეობს სამსრის ქედზე, მთა გოდორების სამხრეთ-დასავლეთ კალთაზე, ღრმა ტროგულ ხეობაში, ზღვის დონიდან 2815 მ სიმაღლეზე. ზედაპირის ფართობი 0,06 კმ², აუზის ფართობი 1,38 კმ², მაქსიმალური სიღრმე 2,8 მ. წყლის მოცულობა 0,12 მლნ. მ³. სიღრმეები ნაპირთან სწრაფად მატულობს, ხოლო შემდეგ თანდათან იზრდება და სამხრეთ ნახევარში მაქსიმუმს აღწევს. ტბაში სიღრმეები თითქმის თანაბრადაა გადანაწილებული. აღსანიშნავია ტბის ქვაბულის ფერდობების სიციცაბე. საზრდოობს თოვლის, წვიმისა და მიწისქვეშა წყლით. მაღალი დონე აქვს ზაფხულზე, დაბალი — ზამთარში. წყალი სუსტადაა მინერალიზებული. ტბის სუფთა და გამჭვირვალე წყალი მოლურჯო-ცისფერია. ცოცხალი ორგანიზმებით ღარიბია.
სქოლიო
კატეგორია:სამცხე-ჯავახეთის მხარის ტბები
ჭახვათა (ოზურგეთის მუნიციპალიტეტი)
სქოლიო
კატეგორია:ოზურგეთის მუნიციპალიტეტის სოფლები
Something to Remember
Something to Remember — მომღერალ მადონას სიმღერების კომპილაციური ალბომი, გამოცემული 1995 წელს. კრებულში შეტანილია მადონას სხვადასხვა ალბომებში შესული ბალადები. გარდა ამისა, დისკში შეტანილია რამდენიმე ახალი სიმღერაც - I Want You, You'll See და One More Chance.
სერტიფიცირებები და გაყიდვები
!scope="row"|მსოფლიო
შალამანდილი
შალამანდილი (Salvia glutinosa) — 40-80 სმ სიმაღლის მრავალწლიანი ბალახოვანი მცენარეა. ღერო მეტწილად სწორია, მარტივი, ხშირად ფოთლების იღლიებში დამოკლებული ყლორტებია განვითარებული ან მეტ-ნაკლებად დატოტვილი. ყველა ფოთოლი ყუნწიანია, შუბის ან კვერცხისებური, კაშკაშა მწვანე ფერის, ორივე მხარეზე თხლად თეთრი ბეწვით შებუსული, საკმაოდ ჯირკვლოვანია. ყვავილები შეკრებილია მტევნისებურ, ზოგჯერ საგველასებურ ყვავილედებად. გვირგვინი ღია ყვითელი ფერისაა, ქვედა ტუჩი მოთეთრო ან მოწითალო მოხატულობისაა. იზრდება დაჩრდილულ ტყეებში. გავრცელებულია მთელ საქართველოში. გავრცელების საერთო არეალი მოიცავს მთელ კავკასიას, ევროპას, მცირე აზიასა და ჩრდილოეთ ირანს.
ლიტერატურა
კატეგორია:ორლებნიანნი კატეგორია:ტუჩოსანნი
იშხანიკი
იშხანიკი — ჰერეთის მეფე დაახლოებით 943 — X საუკუნის 50-იან წლებში, ადარნასე პატრიკის ძე. იშხანიკის თანამმართველი იყო დედამისი, დინარ დედოფალი, ტაო-კლარჯეთის ბაგრატიონთა სახლის წარმომადგენელი. იბნ ჰაუკალის თხზულების მიხედვით, იშხანიკის მეფობის დროს ჰერეთი დეილამის მთავრების — სალარიდების სახელმწიფოს ვასალი იყო. X საუკუნის 50-იან წლებში იშხანიკმა ისარგებლა სალარიდების სახელმწიფოში შინაფეოდალური ომებით და ხარკის მიცემა შეწყვიტა.
ქართული წყაროების მიხედვით, იშხანიკმა დედის დახმარებით განახორციელა რელიგიური რეფორმა. ჰერეთმა უარყო მონოფიზიტობა, აღიარა მართლმადიდებლობა და ეკლესიურად დაექვემდებარა მცხეთის საკათალიკოსო ტახტს. ეს, ფაქტობრივად, ნიშნავდა სომხური პოლიტიკური ორიენტაციის ქართულით შეცვლას. საგარეო პოლიტიკაში იშხანიკი ცდილობდა ადრე დაკარგული ჰერეთის მიწების ხელახლა შემომტკიცებას. მან ისარგებლა საჯთა მეორე შემოსევის (X საუკუნის 20-იანი წლები) შემდეგ კახეთის სამთავროს დასუსტებით და დაიბრუნა კახეთის ქორეპისკოპოს კვირიკე I-სა და აფხაზთა მეფე კონსტანტინე III-ის მიერ ადარნასე პატრიკისათვის წართმეული ციხეები.
ლიტერატურა
კატეგორია:ჰერეთის მეფეები
ძვ. წ. 479
გარდაიცვალნენ
*
მელპომენე
მინი|მელპომენე
მელპომენე (Μελπομένη — „მომღერალი“) — ზევსისა და მნემოსინას ასული, ერთ-ერთი ცხრა მუზათაგანი, პირველად ზოგადად სიმღერის, შემდეგ კი სამგლოვიარო სიმღერისა და ტრაგედიის მუზა. თეატრალურად მოსილი მაღალი ქალი, რომელსაც თავზე ვაზის გვირგვინი ედგა, ხელში კი ხმალი და ტრაგიკული ნიღაბი ეჭირა.
სქოლიო
კატეგორია:ბერძნული მითოლოგია კატეგორია:მუზები
ალექსი I (ტრაპიზონი)
ალექსი იყო ბიზანტიის კარის სევასტოკრატორის მანუელ კომნენოსის და საქართველოს მეფის გიორგი III-ის ასულის რუსუდანის შვილი. 1185 წელს კონსტანტინოპოლში სახელმწიფო გადატრიალების შედეგად დაიღუპა მისი მამა და პაპა ანდრონიკე I, ალექსი და მისი ძმა დავითი საიდუმლოდ გადავიდნენ საქართველოში, სადაც უკვე მათი დეიდა თამარი მეფობდა. 1204 წელს ჯვაროსნების მიერ კონსტანტინოპოლის აღების შემდეგ ხელსაყრელი პოლიტიკური სიტუაცია კარგად გამოიყენა თამარ მეფემ და ტრაპიზონის იმპერია ჩამოაყალიბა, რომლის იმპერატორადაც თავისი დის შვილი ალექსი I აკურთხა.
რესურსები ინტერნეტში
კატეგორია:ტრაპიზონის იმპერატორები კატეგორია:დაბადებული 1181 კატეგორია:გარდაცვლილი 1 თებერვალი კატეგორია:გარდაცვლილი 1222
Polyrhachis spinicola
სქოლიო
კატეგორია:ჭიანჭველები
ნიკ სიმპერი
Deep Purple-ის დაარსებამდე სიმპერი რამდენიმე ჯგუფში უკრავდა. მათ შორის Lord Sutch's Savages-ში, სადაც რიჩი ბლეკმორი გაიცნო. შემდეგ უკრავდა ჯგუფ The Flower Pot Men-ში ჯონ ლორდთან ერთად.
1969 წელს ნიკ სიმპერი Deep Purple-იდან დაითხოვეს. ჯგუფიდან წასვლის შემდეგ ის სხვადასხვა დროს შემდეგ ჯგუფებში უკრავდა: Warhorse, Nick Simper's Dynamite, Flying Fox, Nick Simper's Fandango, Quatermass II, და The Good Old Boys.
სქოლიო
კატეგორია:ინგლისელი როკ ბას-გიტარისტები კატეგორია:Deep Purple-ის წევრები კატეგორია:დაბადებული 1945 კატეგორია:დაბადებული 5 ნოემბერი კატეგორია:მამაკაცი ბას-გიტარისტები კატეგორია:ინგლისელი მამაკაცი მომღერლები
ვორტიცელა
ვორტიცელა (Vorticella), ძაბრულა — მტკნარი წყლის ერთუჯრედიან ცხოველთა გვარი ინფუზორიების კლასისა. აერთიანებს 100-ზე მეტ სახეობას, ბინადრობენ ზღვისა და მტკნარ წყლებში, სუბსტრატზე მიმაგრებულია გრძელი კუმშვადი ღეროთი. მათი ზომა 150 მკ აღწევს. აქვთ მოგრძო, ნალისმაგვარი ბირთვი, პირის დისკო სხეულის წინა, გაფართოებულ მონაკვეთზეა. იკვებებიან ბაქტერიებით, მრავლდებიან როგორც უსქესოდ, ისე სქესობრივად. ვორტიცელას არსებობა ბიოლოგიურად კარგად გაწმენდილი წყლის მაჩვენებელია.
ლიტერატურა
კატეგორია:უმარტივესები
ციხის ბუნტი
„ციხის ბუნტი“, ამ სახელითაა ცნობილი საქართველოში პატიმართა ყველაზე მასშტაბური ამბოხება, რომელიც 2006 წ. 27 მარტს ქ. თბილისის მე-5 („ორთაჭალის“) საპყრობილეში (ამჟამად გაუქმებულია) მოხდა. შინაგან საქმეთა სამინისტროს სპეციალური დანიშნულების რაზმთან შეტაკებას რამდენიმე პატიმრის სიცოცხლე შეეწირა და მწვავე პოლიტიკური დებატების მიზეზი გახდა.
საქართველოს სახალხო დამცველმა სოზარ სუბარმა და ადამიანის უფლებათა დამცველმა ორგანიზაციებმა მომხდარი ინციდენტის გამო სასჯელაღსრულების დეპარტამენტის ხელმძღვანელი ბაჩო ახალია დაადანაშაულეს.
სქოლიო
კატეგორია:2006 კატეგორია:საპროტესტო გამოსვლები საქართველოში კატეგორია:დანაშაული საქართველოში
ვასილ დეკანოზიშვილი
ვასილ (ვასო) დეკანოზიშვილი (დ. უცნობია — გ. 1878) — ქართველი რევოლუციონერ-ხალხოსანი, გორის ხალხოსნური წრის ერთ-ერთი ხელმძღვანელი.
პროპაგანდას ეწეოდა გორის მაზრის სოფლებში. 1876 წლის 6 ოქტომბერს, ქართველ ხალხოსანთა მასობრივი დაპატიმრების დროს, ახალციხეს შეაფარა თავი. 1877 წელს თბილისში დაბრუნდა და განაგრძო არალეგალური საქმიანობა. 1878 წელს დააპატიმრეს და მეტეხის ციხეში ჩასვეს, სადაც პატიმრებში ავრცელებდა თავისსავე დაწერილ რევოლუციური შინაარსის ლექსებსა და პროკლამაციებს. ტუბერკულოზით დაავადებული დეკანოზიშვილი ციხიდან გამოუშვეს. მისი დაკრძალვა გორში საპროტესტო მანიფესტაციად გადაიქცა.
ლიტერატურა
კატეგორია:გარდაცვლილი 1878 კატეგორია:ქართველი რევოლუციონერები კატეგორია:ქართველი პოეტები
სანტა-კრუს-დე-მომპოსი
სანტა-კრუს-დე-მომპოსი (Santa Cruz de Mompox) — ქალაქი და მუნიციპალიტეტი ჩრდილოეთ კოლუმბიაში, ბოლივარის დეპარტამენტში. ქალაქს შენარჩუნებული აქვს კოლონიური სახე. მდებარეობს მდინარე მაგდალენასა და კაუკას ერთმანეთთან შეერთების ადგილას წარმოქმნილ კუნძულზე, ქალაქ კარტახენიდან 249 კმ მანძილზე. მომპოსი დამოკიდებულია ტურიზმზე, თევზაობაზე და ადგილობრივ წვრილ ვაჭრობაზე. მოსახლეობა შეადგენს 30 000 ადამიანს. მისი მოსაზღვრე მუნიციპალიტეტებია პინილიოსი და სან-ფერნანდო.
სიმონ ბოლივარს, თითქმის მთელი სამხრეთ ამერიკის განმათავისუფლებელს ესპანელი კოლონიზატორებისაგან, ერთხელ უთქვამს: მომპოსში ბოლივარი 1812 წელს მოვიდა და ადგილობრივი ზრდასრული 400-მდე მამაკაცი გადაიბირა, მათ საფუძველზე  შემდეგ მან შექმნა არმია, რომლითაც კარაკასი გაათავისუფლა.
ისტორია
მომპო – ადგილობრივი კიმბაიას ცივილიზაციის ბელადი იყო ესპანელთა მოსვლამდე. შესაბამისად, მომპოსი ნიშნავს „მომპოს სამართავ მიწას“. ქალაქი 1537 წლის 3 მაისს, დააარსა დონ ალონსო დე ერეიდამ, როგორც უსაფრთხო და დაცული პორტი მდინარე მაგდალენაზე. სანტა-კრუს-დე-მომპოსი ტვირთების გატარების სიმრავლის გამო, სულ მალე იქცა საკმაოდ წარმატებულ პორტად. მალე აქ დაარსდა სამეფო ზარაფხანა და ქალაქმა სახელი გაითქვა თავის ოქრომჭედლებით.
რესურსები ინტერნეტში
კატეგორია:მსოფლიო მემკვიდრეობის ძეგლები კოლუმბიაში
გიორგი დეკანოზიშვილი
ბიოგრაფია
დაამთავრა თბილისის რეალური სასწავლებელი (1887) და პეტერბურგის სამთო ინსტიტუტი (1892). 1890 წელს პეტერბურგში შექმნა ქართველ და სომეხ სტუდენტთა კავშირი, რომელიც მალე დაიშალა. 1889–1892 წლებში იყო პეტერბურგის ქართველ სტუდენტთა წრის ლიდერი და რუსეთის იმპერიის უმაღლეს სასწავლებლების სტუდენტთა პოლიტიკური მოძრაობის აქტიური მოღვაწე. 1892 წელს დეკანოზიშვილის მონაწილეობით ქუთაისში დაფუძნდა რუსეთის იმპერიის ქართველ სტუდენტთა პოლიტიკური ორგანიზაცია „საქართველოს თავისუფლების ლიგა“. 1892–1895 წლებში დეკანოზიშვილი მუშაობდა ჭიათურაში, ნ. ღოღობერიძის მანგანუმის სამრეწველო ფირმის ინჟინრად და საბადოს გამგედ, 1895–1898 წლებში — ბაქოს ნობელების ნავთობგადამამუშავებელი ფირმის კონტროლიორ-ინსპექტორად. 1899-1900 წლებში მივლინებული იყო ევროპაში (პარიზში ყოფნისას ცოლად შეირთო ფრანგი ქალი ანრიეტა ფრენუა), 1902 წელს კი გიორგი ზდანოვიჩის (მაიაშვილი) დავალებით, მანგანუმის წარმოების იქაური მეთოდების შესასწავლად, იმოგზაურა ბრაზილიასა და კუბაში. დაბრუნების შემდეგ, 1905 წელს ქუთაისში მონოგრაფია აღნიშნულ ქვეყნებში მანგანუმის მრეწველობის შესახებ (ქართულ და რუსულ ენებზე).
დეკანოზიშვილი აქტიურად თანამშრომლობდა იმდროინდელ ქართულ პრესასთან. წერდა საქართველოს ეროვნულ-პოლიტიკურ საკითხებზე, მანგანუმის წარმოებასა და მის მნიშვნელობაზე საქართველოსათვის. 1896-1900 წლებში მისი წერილები ქვეყნდებოდა გაზეთ „ივერიაში“, 1900 წელს კი თბილისში დეკანოზიშვილის თაოსნობით ქართველ სოციალისტ-ფედერალისტთა პირველმა ჯგუფმა გამოსცა გაზეთი „ცნობის ფურცელი“. 1900 წლიდან დეკანოზიშვილი იყო ქართველთა შორის წერა-კითხვის გამავრცელებელი საზოგადოების გამგეობის წევრი. 1901 წელს გიორგი დეკანოზიშვილმა არჩილ ჯორჯაძესთან, თედო სახოკიასთან, კიტა აბაშიძესთან, ანდრია დეკანოზიშვილთან, გიორგი ლასხიშვილთან და სხვებთან ერთად დაარსეს საქართველოს სოციალისტ-ფედერალისტური პარტია. დეკანოზიშვილი პარტიის ცენტრალური კომიტეტის წევრად აირჩიეს. 1901 წელს მისი თაოსნობით პარიზში დაარსდა პარტიის პერიოდული გამოცემა — გაზეთი „საქართველო“, რომელიც ფრანგულენოვან ვარიანტთან („La Géorgie“) ერთად გამოდიოდა 1905 წლის დამლევამდე. 1904 წელს დეკანოზიშვილი იყო ჟენევაში სოციალისტ-ფედერალისტთა კონგრესის ჩატარების ერთ-ერთი მოთავე. 1904 წელს პარიზში გამოსცა ამ კონგრესის ოქმები. რუსეთის 1905 წლის რევოლუციის დროს დეკანოზიშვილის თაოსნობით, გემ „სირიუსით“ საქართველოში გამოიგზავნა იარაღი და ტყვია-წამალი. 1906 წლიდან დეკანოზიშვილი იძულებული გახდა, ჯანმრთელობის მდგომარეობის გაუარესების გამო, ჩამოშორებოდა აქტიურ პოლიტიკურ მოღვაწეობას. გარდაიცვალა საფრანგეთში. 1911 წელს ფარულად გადმოასვენეს საქართველოში.
ლიტერატურა
კატეგორია:დაბადებული 1868 კატეგორია:გარდაცვლილი 19 ნოემბერი კატეგორია:გარდაცვლილი 1910 კატეგორია:ქართველი პოლიტიკოსები კატეგორია:ქართველი პუბლიცისტები კატეგორია:ქართველი ინჟინრები კატეგორია:ქართველთა შორის წერა-კითხვის გამავრცელებელი საზოგადოების წევრები კატეგორია:ქართველები საფრანგეთში
შუახევის მუნიციპალიტეტი
thumb|250px|სოფელი ნენია შუახევის მუნიციპალიტეტი — თვითმმართველი ერთეული საქართველოში, აჭარის ავტონომიური რესპუბლიკის შემადგენლობაში.
შეიქმნა 1952 წელს ხულოს რაიონიდან გამოყოფილი ტერიტორიის ხარჯზე, 1963-1964 წწ. ისევ ხულოს რაიონშია, 1965 წლიდან დამოუკიდებელი რაიონია. ამჟამად მუნიციპალიტეტი.
მუნიციპალიტეტის საზღვრების საერთო სიგრძე დაახლოებით 195 კილომეტრია. ჩრდილოეთით მას ესაზღვრება ოზურგეთის მუნიციპალიტეტი (6,3 კმ) და ჩოხატაურის მუნიციპალიტეტი (2,5 კმ), სამხრეთით თურქეთი (46 კმ), აღმოსავლეთით ხულოს მუნიციპალიტეტი (78 კმ), დასავლეთით ქედის მუნიციპალიტეტი (31,5 კმ) და ქობულეთის მუნიციპალიტეტი (29,5 კმ).
შუახევის მუნიციპალიტეტის ფართობია — 588 კმ².
რელიეფი
შუახევის მუნიციპალიტეტის ტერიტორიის დიდი ნაწილი საშუალო სიმაღლის მთებს უჭირავს. მდინარე აჭარისწყლის გასწვრივ გადის 500 მ სიმაღლის იზოჰიფსი.
სამხრეთ ნახევარი უჭირავს შავშეთის ქედსა და მის ჩრდილოეთ განტოტებებს, ჩრდილოეთ ნახევარი - აჭარა-გურიის სამხრეთ განტოტებებს.
მაღალი მთებია: ხევა (2812 მ) შავშეთის ქედზე და თაგინაური (2662 მ) მესხეთის ქედზე. რელიეფი დანაწევრებულია მდინარე აჭარისწყლისა და მისი შენაკადების ეროზიული ხეობებით.
ფერდობებზე სხვადასხვა ასაკის ტერასების ფრაგმენტებია. აგებულია შუაეოცრნური ანდეზიტებითა და ჰიდროკლასტოლითებით, ვულკანოგენური ფაციესის, შრეებრივი ტუფ-ბრექჩიებით, ტუფ-ქვიშაქვებითა და არგილიტებით. არის შუა და ზედაეოცენური სიენიტ-დიორიტები.
შუახევის მუნიციპალიტეტი მდიდარია სასარგებლო წიაღისეულით, როგორიცაა გოგირდის კოლჩედანის, ალუნიტის, გაბროს, სანალიის, ანდეზიტ-ტაციტისა და ბრილის სააგურე თიხის საბადოები.
შიგა წყლები
მუნიციპალიტეტის ტერიტორიაზე მიედინება მდინარე აჭარისწყლის შუა მონაკვეთი, მას მარჯვნიდან ერთვის ჭვანისწყალი (სიგრძე 27 კმ), მარცხნიდან ჩირუხისწყალი (სიგრძე 32 კმ). ყველა მდინარე მიეკუთვნება აჭარისწყლის აუზს. მდინარე აჭარისწყალი მუნიციპალიტეტის ფარგლებში გაედინება 17 კმ-ის მანძილზე. მდინარეები შერეული საზრდოობისაა. წყალდიდობა გაზაფხულზეა, წყალმცირობა - ზამთარში. მუნიციპალიტეტში ბევრია წყაროების გამოსავლები. მდინარეთა ჰიდროპოტენციური მარაგი მაღალია.
მდინარე სანალიაზე აშენებულია 3000 კვტ. სიმძლავრის მცირე ჰესი.
მუნიციპალიტეტის ტერიტორიაზე არსებული მცირე ტბებიდან აღსანიშნავია შავი ტბა (ფართობი 750 მ², სიღრმე 10 მ).
უხვადაა მინერალური წყლები: შუახევის, შამბალეთის, ლამაზმარეს, ბათალვაკის, გუდნის, ბოგილის, ტყემალთის, უჩამბის და სხვ. სოფელ ტომაშეთის მიდამოებში ცნობილია გოგირდწყალბადიანი თერმული წყლები, რომელთა ტემპერატურა 30 °C-ს აღწევს.
ჰავა
შუახევის მუნიციპალიტეტი აჭარაში გამოირჩევა შედარებით ნაკლები სინესტით. ხეობის გასწვრივ არის ხმელთაშუაზღვის ტიპის სუბტროპიკული ჰავა, იცის ცხელი და მშრალი ზაფხული, შედარებით თბილი ზამთარი.
ნიადაგები
შუახევის მუნიციპალიტეტში წარმოდგენილია ტყის მუქი ყომრალი, ღია ყომრალი, ფსევდოეწერი, მთა–ტყის ტიპის ნიადაგები. მაღალმთიან ზონაში მთის მდელოს ნიადაგებია. ბევრგან ნიადაგი სრულიად ჩამორეცხილია.
ლანდშაფტები
შუახევის მუნიციპალიტეტის ტერიტორიაზე გამოიყოფა ლანდშაფტის შემდეგი სახეები:
ფაუნა
ფაუნის წარმომადგენლებიდან აღსანიშნავია: შველი, არჩვი, გარეული ღორი, ზღარბი, თხუნელა, კურდღელი, მგელი, მელა, დათვი, მაჩვი, ტურა, კვერნა. გვხვდება აგრეთვე მწვანე ხვლიკი და გველი ანკარა. მრავალფეროვანია ფრინველთა სამყარო: კოდალა, შაშვი, გუგული, ოფოფი, კაკაბი, როჭო, მერცხალი, ტყის ქათამი.
მდინარეებში ბევრია თევზი: კალმახი, წვერა, ღორჯო და სხვ.
პოლიტიკა
შუახევის საკრებულო — შუახევის მუნიციპალიტეტის წარმომადგენლობითი ორგანო. შედგება 21 წევრისგან და ირჩევა 4 წელიწადში ერთხელ. ბოლო არჩევნები ჩატარდა 2021 წლის ოქტომბერში. მერად არჩეული იქნა ომარ ტაკიძე „ქართული ოცნებიდან“.
ადგილობრივი თვითმმართველობა
მუნიციპალიტეტის საკრებულო შედგება 19 წევრისგან. საკრებულოს თავმჯდომარეა იური ქათამაძე. საკრებულოს კომისიებია:
ეკონომიკა
მუნიციპალიტეტში გავრცელებული ნიადაგები ხელს უწყობენ მაღალხარისხოვანი „სამსუნისა“ და „ტრაპიზონის“ ჯიშის თამბაქოს მოყვანას. კარგ მოსავალს იძლევა აგრეთვე ხილი, ლობიო, ბოსტნეული კულტურები და სხვა.
ეკონომიკის მთავარი დარგი სოფლის მეურნეობაა, დაბალმთიან ზონაში წამყვანია მემცენარეობა, ხოლო მაღალმთიან ზონაში – მეცხოველეობა, ფართოდაა გავრცელებული მეფუტკრეობა.
სქოლიო
*
ბალტიის ზღვა
მინი|250პქ thumb|250px|[[ფიტოპლანქტონის ყვავილობა ბალტის ზღვის სამხრეთ ნაწილში, 3 ივლისი, 2001 (თანამგზავრული ფოტო).]] ბალტიის ზღვა — მდებარეობს ჩრდილოეთ ევროპაში, ჩრდილოეთ გრძედის 53–66 გრადუსებსა და აღმოსავლეთის განედის 20–26 გრადუსებს შორის. მას ესაზღვრება სკანდინავიის ნახევარკუნძული, ჩრდილოეთ ევროპის კონტინენტური ნაწილი, აღმოსავლეთი ევროპა, ცენტრალური ევროპა და დანიის კუნძულები. ბალტიის ზღვა, ერესუნის, დიდი და მცირე ბელტების გავლით უერთდება კატეგატის არეალს.
კატეგატი თავის მხრივ გრძელდება სკაგერაკით ჩრდილოეთის ზღვაში და შემდეგ ატლანტის ოკეანეში. ბალტიის ზღვა უკავშირდება თეთრ ზღვას თეთრი ზღვის არხით, ხოლო ჩრდილოეთის ზღვას კიელის არხით.
რესურსები ინტერნეტში
კატეგორია:ატლანტის ოკეანის ზღვები კატეგორია:ზღვები ანბანის მიხედვით
ძვ. წ. 478
გარდაიცვალნენ
*
გარდაბნის აირტურბინული ელექტროსადგური
გარდაბნის აირტურბინული ელექტროსადგური — თბოელექტროსადგური საქართველოში, გარდაბნის მუნიციპალიტეტში. იგი უახლესი ენერგეტიკული ტექნოლოგიების დანერგვის პირველი წარმატებული მცდელობა იყო. წარმოადგენს Pratt and Whitney Power Systems FT8 ტიპის აირტურბინების ბაზაზე აშენებულ ენერგეტიკულ ობიექტს.
ელექტროსადგურის დადგმული სიმძლავრეა 110 მეგავატი. გამომდინარე იქიდან, რომ გარდაბნის აირტურბინული ელექტროსადგური წარმოადგენს კომბინირებული ციკლით მომუშავე ორთქლაირული ელექტროსადგურის აირტურბინულ ზედნაშენს, მისი გამომუშავება ახალი ინვესტიციის შემთხვევაში შეიძლება კიდევ გაიზარდოს.
სქოლიო
კატეგორია:საქართველოს თბოელექტროსადგურები კატეგორია:გარდაბნის მუნიციპალიტეტი
სილვია პლათი
სილვია პლათი, (Sylvia Plath; დ. 27 ოქტომბერი, 1932, ბოსტონი — გ. 11 თებერვალი, 1963, ლონდონი) — ამერიკელი პოეტი და მწერალი. მისი შემოქმედება ძირითადად ლექსებს მოიცავს, თუმცა მასში შედის ასევე ერთი რომანი, ნოველები, საბავშვო წიგნები და ესსეები. პლათი უმეტესწილად ცნობილია როგორც პოეტი, თუმცა არანაკლებ მნიშვნელოვანია მისი რომანი ზარხუფი, რომელიც ნახევრად ავტობიოგრაფიული ხასიათისაა და დეტალურად ასახავს ავტორის დეპრესიულ პერიოდს.